Document ID: /fineweb-2-swissfilter-quality_10-filterrobots/filtered/02816.jsonl.gz/98

Što veže Rio de Janeiro, Rijeku i misiju Schaffhausen? Naravno, veliki tradicionalni karneval. I dok se ova prva dva mogu pohvaliti brojnim sudionicima i pompoznim povorkama, mi u Schaffhausenu više dajemo prioritet kvalitetu.
Nekoliko desetaka najmlađih naše misije maskirali su se u nedjelju 22.veljače u raznorazne likove i sudjelovali u natjecanju za najbolju masku. Poseban žiri imao je tešku ulogu. Trebalo je izabrati najbolje maske među tako originalnim kreacijama. Tri najbolje dobile su posebne nagrade, a sva ostala djeca razne slatkiše. I za odrasle je bila pripremljena bogata trpeza. Za glazbu se pobrinula DJ Klara, a svi njeni vršnjaci plesali su još dugo poslije izbora. Iako smo već zašli u korizmu, objavljujemo fotografije koje smo dobili tek nedavno.
Snjeguljica i sedam patuljaka, jedna od nagrađenih kreacija.
Mali zatvorenik.
Dio maškara ostao je plesati na bini.
Član žirija proglašava najbolje maske.
Roditelji prate nastup djece.